MBKET กำไรเริ่ด!
คุณค่าบริษัท บริษัทหลักทรัพย์ เมย์แบงก์ กิมเอ็ง (ประเทศ …
MBKET รายงานผลประกอบการไตรมาส 2/64 และงวด 6 เดือนแรก สิ้นสุดวันที่ 30 มิถุนายน 2564 ออกมาเป็นที่เรียบร้อยเป็นบริษัทแรกในกลุ่มโบรกเกอร์
7 ส.ค. 2564

คุณค่าบริษัท
บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET รายงานผลประกอบการไตรมาส 2/2564 และงวด 6 เดือนแรก สิ้นสุดวันที่ 30 มิถุนายน 2564 ออกมาเป็นที่เรียบร้อยเป็นบริษัทแรกในกลุ่มโบรกฯ ผลปรากฏว่ากำไรเติบโตแกร่งเมื่อเทียบกับงวดเดียวกันของปีก่อน
โดยผลการดำเนินงานไตรมาส 2 สิ้นสุดวันที่ 30 มิถุนายน 2564 บริษัทมีรายได้รวมขยับขึ้นมาอยู่ที่ 856.36 ล้านบาท จากงวดเดียวกันของปีก่อน 690.88 ล้านบาท ส่งผลให้บริษัทมีกำไรขยับขึ้นมาอยู่ที่ 171.31 ล้านบาท หรือ 0.30 บาทต่อหุ้น จากงวดเดียวกันของปีก่อน 107.02 ล้านบาท หรือ 0.19 บาทต่อหุ้น
สำหรับผลกำไรที่เพิ่มขึ้นอย่างแข็งแกร่งเป็นผลจากรายได้ค่านายหน้าจากการซื้อขายหลักทรัพย์เพิ่มขึ้น อันเป็นผลจากมูลค่าการซื้อขายเฉลี่ยของตลาดหลักทรัพย์ฯ เพิ่มขึ้นจาก 70,417.88 ล้านบาท/วัน เป็น 99,801.26 ล้านบาท/วัน หรือเพิ่มขึ้นร้อยละ 41.73 และสัดส่วนนักลงทุนบุคคลซึ่งเป็นส่วนรายได้หลักของบริษัทเพิ่มขึ้นจากร้อยละ 48.01 เป็นร้อยละ 48.95 อันเป็นผลให้มูลค่าการซื้อขายเฉลี่ยของนักลงทุนบุคคลเพิ่มขึ้นจาก 33,809.24 ล้านบาท/วัน เป็น 48,853.48 ล้านบาท/วัน หรือเพิ่มขึ้นร้อยละ 44.50
นอกจากนี้ มีรายได้ค่าธรรมเนียมและบริการเพิ่มขึ้น เนื่องจากค่าธรรมเนียมจากการจัดจำหน่ายหลักทรัพย์เพิ่มขึ้น ค่าที่ปรึกษาทางการเงินเพิ่มขึ้น และค่าธรรมเนียมและบริการอื่นเพิ่มขึ้น และยังมีรายได้อื่นเพิ่มขึ้น เนื่องจากรายได้ดอกเบี้ยเงินให้กู้ยืมเพื่อซื้อหลักทรัพย์เพิ่มขึ้น กำไรและผลตอบแทนจากเครื่องมือทางการเงินเพิ่มขึ้น
ผลดังกล่าวส่งผลให้ผลการดำเนินงานงวด 6 เดือน สิ้นสุดวันที่ 30 มิถุนายน 2564 บริษัทมีรายได้รวมขยับขึ้นมาอยู่ที่ 1,804.65 ล้านบาท จากงวดเดียวกันของปีก่อน 1,442.31 ล้านบาท ส่งผลให้บริษัทมีกำไรขยับขึ้นมาอยู่ที่ 448.04 ล้านบาท หรือ 0.78 บาทต่อหุ้น จากงวดเดียวกันของปีก่อน 241.69 ล้านบาท หรือ 0.42 บาทต่อหุ้น สะท้อนให้เห็นผลกำไรที่เติบโตแกร่งยังคงมาจากค่านายหน้าเป็นหลัก ด้วยมูลค่าเกินแสนล้านบาทในช่วงไตรมาส 2
ขณะที่หากย้อนกลับไปดูผลประกอบการช่วงที่ผ่านมาบ่งบอกถึงหุ้นพื้นฐานดีกำไรดีมาอย่างต่อเนื่อง โดยในปี 2560 มีกำไรสุทธิ 638.63 ล้านบาท ต่อมาในปี 2561 มีกำไรสุทธิ 391.29 ล้านบาท ขณะที่ในปี 2562 มีกำไรสุทธิ 254.75 ล้านบาท และในปี 2563 มีกำไรสุทธิ 484.45 ล้านบาท
ยิ่งไปกว่านั้นถือว่าราคาหุ้นยังไม่แพง เนื่องจากค่า P/E ที่ 11.12 เท่า และยังมีอัตราส่วนเงินปันผลตอบแทน (Dividend Yield) ล่าสุด 4.92%
ดังนั้น MBKET ถือเป็นหุ้นพื้นฐานดีแถมเงินปันผลสูง!!
…
ผู้ถือหุ้นรายใหญ่
รายชื่อกรรมการ